**Francesco Zerrillo** (født 23. april 1931 i Reino i provinsen Benevento i Italia, død 14. mai 2022 samme sted) var en italiensk prelat og katolsk biskop av Lucera-Troia.

Liv og virke
------------

### Prest

Francesco Zerrillo studerte filosofi og katolsk teologi ved Det pavelige regionalseminar *Pio XI* i Benevento. Den 25. juli 1954 mottok han prestevielsens sakrament fra erkebiskopen av Benevento, Agostino Mancinelli. Zerrillo var opprinnelig spiritual leder ved *Pio XI*i Benevento før han ble sogneprest i sognet *San Modesto* i Benevento i 1977. Han fungerte også som nasjonal visepresident for *Unione Apostolica del Clero*.

### Biskop av Tricarico

Pave Johannes Paul II utnevnte ham til biskop av Tricarico den 7. desember 1985. Han ble ordinert til biskop av prefekten for Bispekongregasjonen, kardinal Bernardin Gantin, den 25. januar 1986 i katedralen *Maria Santissima Assunta* i Benevento; medkonsekratorer var Carlo Minchiatti, erkebiskop av Benevento, og Carmelo Cassati MSC, biskop emeritus av Lucera. 

I tillegg var Francesco Zerrillo sekretær for den regionale bispekonferansen i Basilicata og delegat for kulturell utdannelse i preste- og forberedelsesseminarene.

### Biskop av Lucera-Troia

Den 15. februar 1997 utnevnte Johannes Paul II ham til biskop av Lucera-Troia. Zerrillo ble innsatt i dette embede 5. april samme år. Inntil innsettelsen av hans etterfølger som biskop av Tricarico, Salvatore Ligorio, den 1. mars 1998, ledet han også bispedømmet Tricarico som apostolisk administrator. Fra mars til 28. september 2003 var han også apostolisk administrator for det vakante erkebispedømmet Foggia-Bovino.

Francesco Zerrillo var medlem av *Kommisjonen for presteskapet* i Den italienske bispekonferanse. Han virket for i den regionale bispekonferanse i Apulia som delegat for misjonsarbeid.

Den 30. juni 2007 innvilget pave Benedikt XVI hans aldersbetingede avskjedsssøknad og utnevnte ham inntil den seremonielle innsettelse av hans etterfølger, Domenico Cornacchia, den 14. oktober samme år til bispedømmets apostoliske administrator. Francesco Zerrillo virket deretter som spiritual ved seminaret i Benevento. Han bodde senere på sitt fødested Reino, hvor han døde 14. mai 2022. Zerrillo ble gravlagt i kirkegårdskapellet der.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Pave Benedikt XV (1854-1922) \*1907
* Pave Pius XII (1835-1958) \*1917
* Kardinal Eugène-Gabriel-Gervais-Laurent Tisserant (1884-1972) \*1937
* Kardinal Bernardin Gantin (1922-2008) \*1957
* Biskop *Francesco Zerrillo* (1931-2022) \*1985

Referanser
----------

1. 1 2 3  «Si è spento monsignore Francesco Zerrillo, vescovo emerito di Lucera» **(italiensk)**. ottopagine.it. 14. mai 2022. Besøkt 17. mai 2022.
2. ↑  Pasquale Maria Mainolfi (24. april 2021). «Benignitas et humanitas – I 90 anni del Vescovo sannita Francesco Zerrillo» **(italiensk)**. beneventogiornale.com. Besøkt 17. mai 2022.
3. ↑  «Rinuncia del Vescovo di Lucera-Troia (Italia) e nomina del successore». *Tägliches Bulletin* **(italiensk)**. Presseamt des Heiligen Stuhls. 30. juni 2007. Besøkt 17. mai 2022.
4. ↑  «Lutto in Diocesi – S.E. Mons. Francesco Zerrillo è tornato al Padre» **(italiensk)**. Bistum Lucera-Troia. 14. mai 2022. Besøkt 17. mai 2022.
5. ↑  www.catholic-hierarchy.org balvo, lest 29. mai 2022

|  |  |
| --- | --- |
| Oppslagsverk/autoritetsdata | Catholic-Hierarchy
 |